Curicó
Store norske leksikon,Geografi,Verdens geografi,Sør-Amerikas geografi,Chiles geografi
Curicó er en by i sentrale Chile, nær elven Mataquito, 190 kilometer sørvest for hovedstaden Santiago. Byen har 149 136 innbyggere (INE, 2017) og utgjør hovedstaden i provinsen med samme navn.
Curicó er et handelssenter i en landbruksregion med jordbruk og dyrehold, vinproduksjon og vitikultur. I byen er det kornmøller, garverier, sukkerraffineri og kvegmarked. Byens Plaza de Armas er regnet som en av landets fineste plasser, og var den eneste delen av byen som sto igjen etter jordskjelvet i 1928. Også i 2010 fikk Curicó store skader under jordskjelv.Curicó ble grunnlagt i 1743 av José Manso de Velasco, den spanske guvernøren av Generalkapteinskapet Chile (tidligere administrativ del av Visekongedømmet Peru). Les mer i Store norske leksikon Chiles geografi Chiles befolkning Chiles historie